Qui és Sílvia Abril?
Sílvia Abril Fernández (Cabrera de Mar, Maresme, 10 d'abril de 1971) és una actriu catalana.
Va començar estudis de dret, que va abandonar per ingressar a l'Institut del Teatre de Barcelona. Inicià la seva carrera artística sobre els escenaris en integrar-se al grup de teatre Comediants. Paral·lelament va col·laborar en altres programes i sèries com Las cerezas (2004-2005), amb Júlia Otero, o Divinos (2006). L'any 2006 és fitxada per Andreu Buenafuente per al seu programa Buenafuente, on interpretat diversos personatges –en especial l'esperpèntica Nena de Shrek– tant en la seva etapa d'Antena 3 com a La Sexta. En aquesta etapa, va formar part de la representació de TVE al Festival de la Cançó d'Eurovisió 2008, interpretant la ballarina maldestra, vestida de rosa, que acompanya el cantant Rodolfo Chikilicuatre, interpretat per David Fernández Ortiz. Aquell mateix any també interpreta el paper de Violeta Recio, una dona boja, germana d'Antonio Recio, en alguns capítols de La que se avecina..
L'any 2003 es va incorporar al programa d'humor Homo Zapping, dirigit per José Corbacho, on actuà durant gairebé quatre anys, parodiant personatges de la televisió a Espanya com Isabel Gemio, Mercedes Milà, Ana Rosa Quintana o Cayetana Guillén Cuervo. També va col·laborar amb l'equip del programa radiofònic Minoria absoluta.
L'any 2010 va ser una de les tres presentadores del programa de televisió Caiga quien caiga, a Cuatro, juntament amb Tània Sàrrias i Ana Milán. El 2013 va ser membre del jurat del concurs musical de corals de TV3 Oh happy day.
És una actriu catalana.